আমাদের জাতীয় শিক্ষাক্রম ও পাঠ্যপুস্তক বোর্ডের প্রকাশিত বইগুলোতে রয়েছে নানা রকমের অসংগতি। বিজ্ঞানের বইগুলর অবস্থা তো একেবারেই করুণ। আমাদের বিজ্ঞান বইগুলো যেগুলো পড়ে আমাদের দেশের শিক্ষার্থীরা নিজেদের গড়ে তোল্বার স্বপ্ন দেখে, আকাশ ছোবার স্বপ্ন দেখে, সেইসব বইগুলো দেখলে সত্যি বড় কষ্ট হয়। এই বইগুলো অসংখ্য ভুল তথ্য, অযৌক্তিক ব্যাখ্যা, আর তথ্য সরলীকরণের নামে এমন কিছু বিষ্য় এখানে আছে, যাকে এক কথায় বলতে হয় “নিউক্লিয়ার বোমা”। আমাদের বিজ্ঞান শিক্ষা আসলে হয়ে গেছে বিশ্বাস নির্ভর, যুক্তি বা পর্যবেক্ষণের মূল্য এখানে নেই। বইতে যা লেখা আছে মুখস্ত করে পরীক্ষার খাতায় বমি করে দিয়ে এলেই হল!